Franschhoek Farm Cottages | LekkeSlaap
Vanaf R1 350 R1 080 per nag (vir 2 persone)
Franschhoek Farm Cottages bied selfsorgverblyf op 'n pragtige plaas net 1 km buite Franschhoek. Die landskappe van Franschhoek word met berge en wingerde omring en dié bekoorlike dorpie staan veral bekend vir sy fynproewers kos en wyn.
Verblyf word in 4 kothuise gebied wat toegang het tot lieflike tuine en 'n plonspoel. Daar is 3 eenhede, die African Delight, Ruby Sun en Sunkiss Cottages, langs mekaar met slaapplek vir 4. Dit word aanbeveel vir gesinne en nie noodwendig vir 4 volwasse persone nie. Die kothuise het hul eie privaat tuin en plonspoel. Dit beskik oor lieflike braaigeriewe en bied 'n uitsig op die pruimboorde, berge en sonsondergang.
Die Songold Cottage het slaapplek vir 2 gaste. Songold het toegang tot 'n swembad. Daar is ook 'n binnebraai wat in die winter as 'n kaggel kan dien. Die Songold Cottage het 'n pragtige badkamer met 'n groot stort. Die dekor is neutraal en aards met 'n tikkie koper. Die kothhuis het ook volledige DStv.
Die plaasdam is naby en bied asemrowende uitsigte. Daar is 'n wynproelokaal en heerlike deli stapafstand vanaf die kothuise. Perfek vir 'n heerlike plaaskuier waarna almal sommer kan huis toe stap.
Doendinge in die area sluit perdry, bergfietsry, wynproe, fietsry, visvang, voetslaan en fynproewers-restaurante in.